สวัสดีค่ะ คือหนูผ่าไส้ติ่งมาได้4วันแล้วจะตัดไหมวันที่2กย.นี้ แต่ยังมีอาการปวดหน่วงๆที่แผลบ้างเวลาเดินหรือขยับตัว มีท้องอืดบ้าง แต่ก็ผายลมกับถ่าย แต่ไม่ค่อยอยากกินข้าว แบบนี้ปกติไหมคะ แล้วควรทานอาหารแบบไหนบ้าง กินไอติมเยลลี่ได้ไหมคะ เพราะไม่อยากทานข้าว
สวัสดีค่ะ หลังการผ่าตัดไส้ติ่งอักเสบ อาจมีแผลขนาดเล็กที่หน้าท้องด้านขวาล่าง โดยอาจมีอาการปวดตึงบริเวณแผลผ่าตัดขณะขยับตัวได้ 1-2 อาทิตย์แรก อาการจะค่อยๆทุเลาเมื่อแผนสมานกันดีความอยากอาหารอาจจะค่อยๆกลับมาภายใน 1-2 อาทิตย์เช่นกัน หากตอนนี้ผายลมได้ ถ่ายปกติ แสดงว่าลำไส้ก็น่าจะยังบีบตัวดีอยู่ หากยังไม่อยากรับประทานอาหารแข็งๆ สามารถรับประทานอ่อนๆ หรือเยลลี่อย่างที่ถามมาได้ค่ะ แล้วค่อยๆเปลี่ยนเป็นอาหารปกติได้ แนะนำลงเดินบ้างเพื่อให้ลำไส้บีบตัว รับประทานยาแก้ปวด ยาแก้คลื่นไส้อาเจียนได้